Държавен вестник, бр. 77, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  77
(5) Дейността по ал. 4 се обективира в 
оценъчен доклад на комисията до министъра 
на иновациите и растежа.
(6) Докладът по ал. 5 се представя за 
одобрение на министъра на иновациите и 
растежа до 30 юни на текущата година и 
се публикува на интернет страницата на 
Министерството на иновациите и растежа. 
В случай че наблюдението по изключение 
е възложено по изречение второ на ал. 3, 
комисията представя доклада на министъра 
на иновациите и растежа в тримесечен срок 
от издаване на заповедта.
(7) Членовете на комисията са длъжни да 
изпълняват задълженията си безпристрастно 
и обективно и при спазване на принципа 
на конфиденциалност, за което подписват 
декларация съобразно приложение № 1.
Раздел III
Ред за събиране на информация и критерии 
за оценка
Чл. 7. Комисията по чл. 6, ал. 1 извършва 
наблюдение и оценка на дейността на НИФ, 
като проследява напредъка по конкурсните 
процедури и изпълнението на тригодишната 
оперативна програма въз основа на доку­
ментален анализ по предоставената по чл. 8 
информация, оценка на ключови индикатори, 
сравнителен анализ и анкетни проучвания 
за обратна връзка сред бенефициентите съ­
образно приложение № 2, както и по други 
достоверни източници на информация.
Чл. 8. Ежегодно до края на месец март 
управителят на НИФ представя на минис­
търа на  иновациите и растежа доклад за 
дейността, съдържащ информация на елек­
тронен носител за предходната календарна 
година, както следва:
1. списък на проведените конкурсни 
процедури, финансираните проекти през 
отчетния период, целевите индикатори към 
тях, както и етапа на изпълнение, съобразно 
приложение № 3;
2. правила за допустимите разходи за 
различните видове конкурси и указания 
за изразходване и отчитане на средствата, 
предоставени от НИФ; 
3. критерии за оценяване на изпълнението 
на проектите и правила за текущ контрол на 
изпълнението на договорите за финансиране 
на проекти;
4. решения, свързани със защитата и 
управлението на интелектуалната собстве­
ност на НИФ;
5. други документи и информация, из­
искани от председателя на комисията по 
чл. 6, ал. 1.
Чл. 9. (1) Критериите, по които се оценява 
дейността на НИФ, са:
1. принос на НИФ за постигане целите на 
Иновационната стратегия за интелигентна 
специализация и разходването на средства­
та му съобразно условията на чл. 59, ал. 1 
и 2 от Закона за насърчаване на научните 
изследвания и иновациите;
2. изпълнението на тригодишната опера­
тивна програма на НИФ за периода на съ­
ответната средносрочна бюджетна прогноза;
3. ефективност на дейността по осъщест­
вявания контрол на изпълнение и отчитане 
на финансираните проекти;
4. социално-икономическо въздействие 
на резултатите от финансираните проекти;
5. качество на работни процеси и прак­
тики, прилагани от НИФ през оценявания 
период.
(2) Със заповедта по чл. 6, ал. 2 може да 
се определят и допълнителни критерии, по 
които се извършват наблюдение и оценка на 
дейността на НИФ.
(3) В съответствие с критериите по ал. 1 
и 2 и въз основа на информацията по чл. 7 
и 8 комисията оценява дейността на НИФ 
за съответния отчетен период.
Допълнителна разпоредба
§ 1. По смисъла на този правилник:
1. „Конфиденциалност“ е забрана за члено­
вете на комисията по чл. 6 да разгласяват 
или предоставят на трети лица информация, 
станала им известна при или по повод из­
пълнение на задълженията им, освен когато 
това е предвидено в закон.
2. „Достоверен източник на информация“ е 
източник, който предоставя надеждни, точ­
ни и проверими данни, основани на факти, 
обективност и авторитет и биват официални 
документи на публични органи, информация, 
съдържаща се в публични регистри и докла­
ди на национални и европейски контролни 
органи.
Заключителни разпоредби
§ 2. Правилникът се издава на основание 
чл. 86 от Закона за насърчаване на научните 
изследвания и иновациите.
§ 3. Дейности по наблюдение и оценка на 
дейността на НИФ за 2025 г. не се извършват.
§ 4. Правилникът влиза в сила от деня на 
неговото обнародване в „Държавен вестник“.